CELEX: 62008CN0345
Language: fi
Date: 2008-07-28 00:00:00
Title: Asia C-345/08: Ennakkoratkaisupyyntö, jonka Verwaltungsgericht Schwerin (Saksa) on esittänyt 28.7.2008 — Krzysztof Pesla v. Justizministerium Mecklenburg-Vorpommern

11.10.2008   
            
            
               FI
            
            
               Euroopan unionin virallinen lehti
            
            
               C 260/9
            
         Ennakkoratkaisupyyntö, jonka Verwaltungsgericht Schwerin (Saksa) on esittänyt 28.7.2008 — Krzysztof Pesla v. Justizministerium Mecklenburg-Vorpommern
   (Asia C-345/08)
   (2008/C 260/15)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Schwerin
   Pääasian asianosaiset
   
      Kantaja: Krzysztof Pesla
   
      Vastaaja: Justizministerium Mecklenburg-Vorpommern
   Ennakkoratkaisukysymykset
   
               1)
            
            
               Onko se EY 39 artiklan mukaista, että Saksan tuomarilain (Deutsches Richtergesetz) 112 a §:n 1 ja 2 momentin mukaan tutkintotodistukset todetaan toisiaan vastaaviksi vain siinä tapauksessa, että esitetyistä asiakirjoista ilmenee, että EU:n kansalaisella on sellaiset tiedot ja taidot, jotka tutkitaan Saksan tuomarilain 5 §:n 1 momentin mukaisessa (Saksan oikeustieteellisessä) pakollisten oikeudenalojen tutkinnossa?
            
         
               2)
            
            
               Mikäli ensimmäiseen kysymykseen on vastattava kieltävästi: Edellytetäänkö EY 39 artiklassa, että yhteisön oikeuden mukaisen vastaavuutta koskevan tutkimuksen arviointiperusteena on yksinomaan se, että EU:n kansalaisen EU:ssa hankkimassa yliopistotutkintotodistuksesta ja muista hänen esittämistään tutkintotodistuksista ja työkokemuksen osoittavista asiakirjoista ilmenevä (akateemisen) koulutuksen taso ja koulutukseen kulunut aika ovat verrattavissa Saksan ensimmäiseen oikeustieteelliseen valtiontutkintoon?
            
         
               3)
            
            
               Mikäli myös toiseen kysymykseen on vastattava kieltävästi: Onko se EY 39 artiklan mukaista, että Saksan tuomarilain 112 a §:n 1 ja 2 momentissa tarkoitettu tutkintotodistusten vastaavuuden toteaminen liittyy edelleenkin sisällöltään (Saksan) ensimmäisen (oikeustieteellisen) valtiontutkinnon pakolliseen koeaineistoon mutta muualla yhteisön alueella jo menestyksellisesti suoritetun lainopillisen koulutuksen perusteella asetetaan vain hieman alemmat vaatimukset?